የኢትዮ ሱዳን የኤሌክትሪክ ሃይል ማስተላለፊያ ተመረቀ
አዲስ አበባ ፣ ህዳር 25 ፣ 2006 (ኤፍ ቢ ሲ) – በምስራቅ ሱዳን የገዳሪፍ ግዛት ውስጥ የሚገኘው የኢትዮ ሱዳን የ100 ሜጋ ዋት የኤሌክትሪክ ሃይል ማስተላለፊያ ግሪድ የሁለቱ ሃገራት ከፍተኛ ባለስልጣናት በተገኙበት ዛሬ ተመረቀ።በምረቃው ላይ የተገኙት የኢፌዴሪ ጠቅላይ ሚኒስትር ሀይለማርያም ደሳለኝ፥ የኤሌክትሪክ መስመሩ የሁለቱን አገራት የሁለትዮሸ ግኑኝነት መንገድን  የሚያሳይ ነው።የኢትዮጵያና  ሱዳን ስኬትም ለሌሎች አከባቢዎች አርዓያ  የሚሆን ነው ብለዋል።የሱዳን ፕሬዚዳንት ኦማር ሀሰን አልበሽር በበኩላቸው፥ አገራቸው ታላቁ የኢትዮጵያ  ህዳሴ ግድብ ግንባታን እንደምትደግፍ ነው የገለፁት።ፕሬዚዳንቱ  የግድቡን ግንባታ  የምንደግፈውም ለአከባቢው እንደሚጠቅም ስላመንን ነው ብለዋል።ቅኝ ገዢዎች ያሰመሩትን የሀሳን መስመር ለማፍረስም የምንሰራ አንድ ህዝብ ነው ብለዋል  በንግግራቸው።ኢትዮጵያ እና  ሱዳን የመተማና ቃላባት ከተሞችን ያካለለ በጋራ  የሚተዳደር ነፃ ዞን  ማቋቋማቸውም በስነ ስርዓቱ ላይ ይፋ ሆኗል።የሁለቱ ሃገራት ሚንስትሮች የጋራ መግባባት ላይ የደረሱባቸው 13 ጉዳዮች ላይ ጠቅላይ ሚንስትር ሐይለማሪያም ደሳለኝና ፕሬዝዳንት ሁሴን አልበሽር በተፈራረሙት የጋራ መግባቢያ ሰነድ ታስሯል።የኤሌክትሪክ መስመር ዛሬ የተመረቀው የኤሌክትሪክ ማስተላለፊያ ግሪድ ላለፉት አራት አመታት ግንባታው ሲከናወን የቆየ ሲሆን፥ የመስመር ዝርጋታው 354 ኪሎ ሜትር የሚሸፍንና 230 ሺህ ኪሎ ቮልት የኤሌክትሪክ ሃይል የመሸከም አቅም ያለው ነው። የኢትዮ ሱዳን የኤሌክትሪክ ማስተላለፊያ ግሪድ ሰባት የሚሆኑ የማከፋፈያ ጣቢያዎችን የማስፋፋትና አዲስ የመትከል ስራንም በውስጡ አጠቃሏል።ፐሮጀክቱን ለማጠናቀቅ በኢትዮጵያ በኩል በአለም ባንከና በኢትዮጵያ መንግስት ትብብር የተገኘ 40 ሚሊየን ዶላር የፈጀ ሲሆን ፥ በሱዳን በኩል ደግሞ እስከ 30 ሚሊየን ዶላር እንደፈጀ ለማወቅ ተችሏል።ኢትዮጵያ ከራሷ አልፋ የምስራቅ አፍሪካ ሃገራትንና መዳረሻዎችን በኤሌክትሪክ ሃይል ለማስተሳሰር ጠንካራ ዓላማን አንግባለች።ለአብነትም የመስመር ዝርጋታው በፍጥነት ተከናውኖ ወደ ስራ የገባው የኢትዮ ጂቡቲ የኤሌክትሪክ ሃይል ማስተላለፊያ መስመር ተጠቃሽ ነው።በነገው እለት የሚመረቀውም የኢትዮ  ሱዳን  የኤሌክትሪክ ሃይል ማስተላለፊያ መስመር ለሃገራችን ከሚሰጠው ኢኮኖሚያዊ ጠቀሜታና ሃገራቱ በዘለቄታ ከሚፈጥሩት ጤናማ ግንኙነት ባለፈ፥ አለም አቀፍ ተአማኒነትን ለማትረፍ የሚያስችል መሆኑን ነው የኢትዮጵያ ኤሌክትሪክ ሃይል ኮረፖሬሸን ዋና ስራ አስፈፃሚ አቶ ምህረት ደበበ አቶ ምህረት የሚናገሩት።በተጨማሪም ይህ ፕሮጀክት የሁለቱን ሃገራት ፖለቲካዊና ኢኮኖሚያዊ ግንኙነትንም የሚያጠናክር ይሆናል ነው ያሉት።የውጭ ጉዳይ ሚኒስቴር ቃል አቀባይ አምባሳደር ዲና ሙፍቲ በበኩላቸው፥ የሃገራቱን ግንኙነት ይበልጥ ወደ ላቀ ደረጃ ለማሸጋገር የሚኖረው ፋይዳ የላቀ እንደሆነና ኢትዮጽያ በምስራቅ አፍሪካ የልማት በይነ መንግስታት ኢጋድ አባል ሃገራት ውስጥ አስፈፅመዋለሁ ብላ የተጋራችውን ሃላፊነት እየተወጣች ለመሆኗ ሁነኛ ማሳያ እንደሆነም ነው አምባሳደሩ የተናገሩት።